open-index/open-wikipedia-markdown huggingface dataset:
טומיקאירה ZZ

**טומיקאירה ZZ** (באנגלית: **Tommykaira ZZ**) היא מכונית ספורט, בעלת מנוע מרכזי, 2 דלתות, 2 מושבים, אשר יוצרה על ידי יצרנית כלי הרכב היפנית **טומיקאירה** בין השנים 1990–2000, ומיוצרת משנת 2014 ועד היום.

עד סוף שנת 1990 היצרנית הייתה קרויה "Tomita Yume Hanbai".

בדגמי הדור הראשון הורכבו מנועי בנזין, בדגמי הדור השני הורכבו מנועים חשמליים.

## טומיקאירה ZZ
בשנת 2014 החלה היצרנית "Tommykaira" לייצר את דגמי "טומיקאירה ZZ" כ-מכונית חשמלית הקרויה "ZZ-EV".

מחיר היחידה (דור שני) עומד על 80,000 דולר.

תאוצת "טומיקאירה ZZ" (דור ראשון) בין 0-97 קמ"ש הוא 4.0 שניות.

תאוצת "טומיקאירה ZZ" (דור שני) בין 0-97 קמ"ש הוא פחות מ-4.0 שניות.

## דורות
* דור ראשון (יוצר בין השנים 1990-2000)
* דור שני (מיוצר משנת 2014 עד היום)

## דגמים
* - דור ראשון: מנוע בנזין, (נפח מנוע: 1,998 סמ"ק המפיק 193 כ"ס)
* "ZZ-S" יוצר בין השנים 1995-2000 (נפח מנוע: 1,998 סמ"ק המפיק 200 כ"ס)
* - דור שני ("ZZ-EV"): מכונית חשמלית עם מנוע חשמלי המספק 309 כ"ס.

* "Targa top" - הגג נפתח חלקית, הגג נפתח בשטח שבין החלון הקדמי והאחורי - דור ראשון.
* רודסטר (קבריולה) - דור ראשון, דור שני.

## תמונות

קובץ:The frontview of Tommykaira ZZ EV.JPG|טומיקאירה ZZ - דור שני חשמלי
קובץ:Tommykaira ZZ by GreenLoadMotors rear.jpg|טומיקאירה ZZ - דור שני
קובץ:The interior of Tommykaira ZZ by GreenLoadMotors.jpg|טומיקאירה ZZ - דור שני (מבט ללוח הבקרה)
קובץ:RECARO RS-G on Tommykaira ZZ by GreenLordMotors.jpg|טומיקאירה ZZ - דור שני (מבט לתא הנהג)
קובץ:Tommykaira ZZ by GreenLoadMotors interior.jpg|טומיקאירה ZZ - דור שני (מבט לתא הנהג)
קובץ:Tommykaira ZZ by GreenLoadMotors on the stage, which is exhibited in the Lab. front.jpg|טומיקאירה ZZ - דור שני
קובץ:The rearview of Tommykaira ZZ by GLM.JPG|טומיקאירה ZZ - דור שני
קובץ:The frontview of Tommykaira ZZ by GLM (1).JPG|טומיקאירה ZZ - דור שני
קובץ:Tommykaira ZZ by GreenLoadMotors on the stage exhibited in the Lab. left.jpg|טומיקאירה ZZ - דור שני


## ראו גם
* רכב חשמלי מונע מצבר
## לקריאה נוספת
* "טומיקאירה ZZ - תמונות (tommykairazz.com/gallery)
## קישורים חיצוניים

* טומיקאירה ZZ דגם ZZ EV  (1:01), יו-טיוב
* טומיקאירה ZZ דגם ZZ EV  (12:08 דקות), יו-טיוב
* טומיקאירה ZZ דגם ZZ EV  (2:32 דקות), יו-טיוב

## הערות שוליים

קטגוריה:מכוניות ספורט
קטגוריה:מכוניות קבריולה
קטגוריה:דגמי מכוניות שהושקו ב-1990
קטגוריה:מכוניות מנוע מרכזי
קטגוריה:כלי רכב יפניים
קטגוריה:מכוניות חשמליות
לטענת גרייס (סדרה)

**לטענת גרייס** (באנגלית: **Alias Grace**) היא מיני סדרה קנדית בבימויה של מרי הארון ובכיכובה של שרה גאדון. הוא מבוסס על הרומן באותו השם מאת מרגרט אטווד משנת 1996, ועובד לסדרת טלוויזיה בת 6 פרקים על ידי שרה פולי. היא שודרה לראשונה ברשת CBC ב-25 בספטמבר 2017, והועלתה לנטפליקס לצפייה בינלאומית ב-3 בנובמבר 2017.

הקרנת הבכורה של שני הפרקים הראשונים הייתה בפסטיבל הסרטים הבינלאומי של טורונטו ב-2017.

## שחקנים ודמויות
* שרה גאדון בתפקיד גרייס מרקס
* אדוארד הולקרופט בתפקיד ד"ר סיימון ג'ורדן
* רבקה לידיארד בתפקיד מארי ויטני
* זאקרי לוי בתפקיד ג'רמיה הרוכל/ד"ר ג'רום דופונט
* קר לוגאן בתפקיד ג'יימס מק'דרמוט
* דייוויד קרוננברג בתפקיד הכומר ורנגר
* אנה פקווין בתפקיד ננסי מונטגומרי
* פול גרוסס בתפקיד תומאס קינאר
* מרתה ברנס בתפקיד גב' פרנקינסון
* ויל בואוס בתפקיד ג'ורג' פרקינסון
* שרה מנינן בתפקיד גב' האמפרי
* סטיבן ג'ופי בתפקיד ג'יימי וולש
* מייקל תריו בתפקיד מר מקדונלד

## פרקים

## הפקה

ציורים מהמאה ה-18 והמאה ה-19 ממוזיאון SMK (Statens Museum for Kunst, הגלריה הלאומית של דנמרק) מקשטים את הסטים המרכזיים בסדרה, כולל בית משפחת פרקינסון שם גרייס עובדת כמשרתת, ואחוזת מושל הכלא שם היא עובדת כחלק מריצוי עונשה.
File:Parti af Østerbro i morgenbelysning.jpg|Seen in Parkinson's house: Christen Købke, View of a Street in Østerbro outside Copenhagen. Morning Light, 1836.
File:Niels Ryberg med sin søn Johan Christian og svigerdatter Engelke, f. Falbe (Det Rybergske familiebillede).jpg|Seen in Parkinson's house: Jens Juel, Niels Ryberg with his Son Johan Christian and his Daughter-in-Law Engelke, née Falbe, 1797.
File:Cathrine Jensen, f. Lorenzen, kunstnerens hustru med turban.jpg|Seen in Parkinson's house: C.A. Jensen, Cathrine Jensen, née Lorenzen, the artist’s Wife, Wearing a Turban, c. 1842–44.
File:Kolås Skov på Vejrhøj.jpg|Seen in Parkinson's house: Johan Thomas Lundbye, Kolås Wood. Vejrhøj, 1846.
File:Titusbuen i Rom.jpg|Seen in Parkinson's house: Constantin Hansen, The Arch of Titus in Rome, 1839.
File:Dansebakken ved Sorgenfri.jpg|Seen in Parkinson's house: Jens Juel, The Dancing Glade at Sorgenfri, North of Copenhagen, 1800.
File:Frederik V i salvingsdragt large.jpg|Seen in Parkinson's house: Carl Gustaf Pilo, Portrait of Frederik V in Anointment Robe, about 1750.
File:Ung kvinde med en nellike.jpg|Seen in the governor's mansion: Rembrandt's workshop, Willem Drost?, Young Woman with a Carnation, 1656.
סצנות הכלא צולמו בבית הכלא קינגסטון שם גרייס מרקס האמיתית ריצתה את תקופת מאסרה. מספר סצנות גם צולמו במוזיאון שירות בתי הסוהר של קנדה, בבית הסוהר הראשי ההיסטורי.

## קבלה וביקורת
"לטענת גרייס" זכתה לשבחי הביקורת. באתר Metacritic, הסדרה קיבלה ציון של 82 מתוך 100 בהתבסס על 29 ביקורות, ציון המעיד על "שבחים אוניברסליים". למיני סדרה יש דירוג של 98% באתר עגבניות רקובות, עם דירוג ביקורת ממוצע של 8.13 מתוך 10 המבוסס על 61 ביקורות. הקונצנזוס הביקורתי של האתר אומר, "פרשנות חברתית נושכת ומשחקה המהפנט של שרה גאדון הופכים את 'לטענת גרייס' לתוספת ראויה של לקטלוג העיבודים של מרגרט אטווד."

## קישורים חיצוניים

* 
* 
* 

## הערות שוליים

קטגוריה:סדרות טלוויזיה קנדיות שעלו לשידור בשנות ה-2010
קטגוריה:נטפליקס: תוכניות וסדרות
קטגוריה:מיני-סדרות טלוויזיה
קטגוריה:סרטים מבוססי ספרים
קטגוריה:מרגרט אטווד
עונת 2009 בליגת העל הרוסית בכדורגל

**עונת 2009 ב[[ליגת העל הרוסית בכדורגל]]** הייתה העונה השביעית של הפרמייר-ליג הרוסי במתכונתו החדשה והעונה ה-18, מאז 1991.

לאלופת המדינה הוכתרה רובין קאזאן, בפעם השנייה ברציפות. עונה שלישית ברציפות שבאליפות זכתה קבוצת כדורגל לא מוסקבאית.
## קבוצות
   
:

## הסופר קאפ הרוסי

משחק הסופר קאפ הרוסי 2009 הפגיש בין אלופת רוסיה 2008 רובין קאזאן ומחזיקת הגביע הרוסי בכדורגל 2008/2009 צסק"א מוסקבה. המשחק נערך ב-7 במרץ 2009.

הטורניר סימן את פתיחת עונת 2009 וזכתה בו צסק"א מוסקבה לאחר שגברה על יריבתה בתוצאה 2:1.

## טבלת הליגה

## קישורים חיצוניים

קטגוריה:עונות בליגת העל הרוסית בכדורגל
קטגוריה:תחרויות כדורגל ב-2009
קטגוריה:2009 ברוסיה
ניסאן פרינץ רויאל

**ניסאן פרינץ רויאל ** (ביפנית: **日産・プリンスロイヤル**; באנגלית: **Nissan Prince Royal**) היא מכונית שרד מסוג לימוזינה אשר נבנתה בין השנים 1966–1967, עבור קיסר יפן על ידי יצרנית הרכב היפנית "Prince Motor Company" אשר התמזגה בשנת 1966 עם יצרנית כלי הרכב היפנית **[[ניסאן]]**.

סך הכול יוצרו 5 יחידות.
## ניסאן פרינץ רויאל
* קוד הדגם: "Model S390P-1"
* שימוש: משפחת המלוכה
* 4 דלתות
* 8 מושבים

## תמונות

קובץ:Imperial Processional Car2.JPG | ניסאן פרינץ רויאל
קובץ:Imperial House of Japan license plate on Nissan, Prince Royal,1 Nov 2009.jpg | ניסאן פרינץ רויאל
קובץ:Nissan Prince Royal (Rear).jpg | ניסאן פרינץ רויאל
קובץ:NISSAN PRINCE ROYAL2 Nov 2009.jpg | ניסאן פרינץ רויאל
קובץ:NISSAN PRINCE ROYAL3 Nov 2009.jpg | ניסאן פרינץ רויאל
קובץ:Nissan Prince Royal (Side).jpg | ניסאן פרינץ רויאל
קובץ:NISSAN PRINCE ROYAL4 Nov 2009.jpg | ניסאן פרינץ רויאל
קובץ:1967 Nissan W64 engine left Nissan Engine Museum.jpg | מנוע 8 צילינדרים - ניסאן פרינץ רויאל



## ראו גם
* ניסאן
## לקריאה נוספת
* ניסאן פרינץ רויאל - 13 תמונות (pinterest.co.uk/yosshiee/nissan-prince-royal)
* ניסאן פרינץ רויאל (auto.de/magazin/nissan-prince-royal) (גרמנית)

## קישורים חיצוניים

* ניסאן פרינץ רויאל (6:40 דקות), יו-טיוב

## הערות שוליים

קטגוריה:לימוזינה
קטגוריה:מכוניות שרד
קטגוריה:דגמי מכוניות שהושקו ב-1996
פרינץ רויאל
קטגוריה:כלי רכב יפניים
ויקיפדיה הסלובנית

**ויקיפדיה הסלובנית** (בסלובנית: **Slovenska Wikipedija**) הוא הגרסה בשפה הסלובנית של ויקיפדיה, המופעלת על ידי קרן ויקימדיה. האתר פעיל מאז 26 בפברואר 2002, וביולי 2007 הגיע האתר להישג של 50,000 ערכים.

נכון ל-ב  ישנם בו  ערכים ו- משתמשים פעילים.

ויקיפדים פעילים בסלובניה אף משתתפים בדיונים על ויקיפדיה (הן באופן כללי והן בשפה הסלובנית) בתקשורת הלאומית.

## נקודות לציון

* 18 ביוני 2002 - נכתב הערך ה-100
* 30 בספטמבר 2003 - נכתב הערך ה-1,000
* 7 בפברואר 2005 - נכתב הערך ה-10,000
* 17 בדצמבר 2005 - נכתב הערך ה-20,000
* 17 ביולי 2007 - נכתב הערך ה-50,000
* 15 באוגוסט 2010 - נכתב הערך ה-100,000

## קישורים חיצוניים

* 

## הערות שוליים

סלובנית
קטגוריה:אתרי אינטרנט שהושקו ב-2002
קטגוריה:קצרמר תקשורת
דזנג דזה

**דְזֶנְג דְזְה** (בסינית מסורתית: 曾子, בסינית מפושטת: 曾子, בפין-יין: zéng zi, דְזֶנְג דְזְה.) נולד דְזֶנְג שֶׁן או דְזֶנְג צָאן (曾參) וכונה דְזְה-יוּ' (子輿) היה פילוסוף סיני רב השפעה ותלמידו של קונפוציוס. מאוחר יותר הוא לימד את דְזְה-סְה (קוֹנְג גִ'י), נכדו של קונפוציוס, שבתורו היה מורהו של מנציוס, ולפיכך התחיל שרשרת של מלמדי המסורות הקונפוציאניות האורתודוקסיות. הוא נחשב לאחד מארבעת החכמים של הקונפוציאניזם.

## חייו
דזנג שן היה צעיר מקונפוציוס ב־46 שנים. הוא היה יליד דרום העיר ווּ במדינת לוּ, ובנו של דְזֶנְג דְייֵן, אחד מהתלמידים הראשונים של קונפוציוס.

כאשר היה בן 16, משלח על ידי אביו ללמוד אצל קונפוציוס. מאוחר יותר החשיבו אותו הקונפוציאנים לתלמיד השני במעמדו, אחרי יֵן חְווֵי. על פי דְווָאן מוּצְה "אין נושא שהוא לא למד, הופעתו מכובדת, מוסריותו יציבה, מילותיו מפיחות אמון, לפני אדם גדול הוא מזדקף בגאוות כבוד עצמי, וגבותיו הן של אורך ימים." הוא היה ידוע בכיבוד ההורים שלו, ולאחר מותם של הוריו הוא לא יכל לקרוא את מזמורי האבל מבלי שיחשוב עליהם ויתרגש עד דמעות. הוא היה כותב פורה, וחיבר עשרה ספרים שמאוגדים ב"קלאסיקת הטקסים של דָאי הזקן". מסופר שהוא כתב או ערך את "הקלאסיקה של כיבוד הורים" תחת הנחיית קונפוציוס. הוא גם מקושר עם העברת "תורת הגדול". הוא קושר לראשונה לפולחן קונפוציוס ב-668 לספירה, אך ב-1267 הוא התקדם היות אחד מ"ארבעת המעריכים של קונפוציוס". התואר "המציג של העקרונות הבסיסיים של החכם" ניתן לו בתקופת שלטונו של גְ'יָאגִ'ינְג משושלת מינג, כאשר הוא קושר ליֵן חְווֵי.

דזנג דזה הקים אסכולה משלו ולימד את דְזְה סְה (קוֹנְג גִ'י), נכדו של קונפוציוס, שבתורו היה מורהו של מנציוס, ולפיכך התחיל שרשרת של מלמדי המסורות הקונפוציאניות האורתודוקסיות. הוא נחשב לאחד מארבעת החכמים של הקונפוציאניזם, ביחד עם יֵן חְווֵי, דְזְה סְה ומנציוס.

## כיבוד הורים
ממוזער|דזנג דזה (מימין) כורע לפני קונפוציוס (במרכז), כפי שמצויר ב"איורים של הקלאסיקה של כיבוד הורים", משושלת סונג.
דזנג שן היה ידוע בכיבוד ההורים שלו. אחרי מות הוריו הוא לא יכל לקרוא את מזמורי האבל מבלי לפרוץ בדמעות.

אגדה מפורסמת בשם "נשיכה באצבע וכאב בלב" שמצויה בספר "עשרים וארבעה כיבודי הורים" (二十四孝) מתקופת שושלת יואן מספרת על דזנג שן כי יום אחד בעת שאסף עץ להסקה, הופיעו אורחים בלתי קרואים בביתו, ואמו נשכה את אצבעה. באותו רגע חש דזנג דזה כאב חד בליבו. הוא מיד ידע כי אמו נזקקת לו, ומיהר הביתה אליה.

## צאצאים
ב-1452 קיבלו צאצאי דזנג דזה וצאצאיהם של מנציוס, יֵן חְווֵי, ג'וֹאוּ דוּן-יִי וג'וּ שִׂי את התואר דוקטור חמש הקלאסיקות.

בטאיוון ישנה משרה בשם "פקיד הפולחן לדזנג דזה", אותו מחזיק צאצא של דזנג דזה. משרות דומות של פולחן לאב קדמון ידוע מוחזקות בידי צאצאי מנציוס, צאצאי יֵן חְווֵי, וצאצאי קונפוציוס.

## קישורים חיצוניים

* 曾氏宗親網 Website on the Zeng family
* 

## ביבליוגרפיה
*
*
*
*

## הערות שוליים

קטגוריה:פילוסופים סינים
קרסנוגורסק

**קרסנוגורסק** (ברוסית: **Красногорск**) היא עיר במחוז מוסקבה, ברוסיה, המרכז האדמיניסטרטיבי ובירת מחוז מוסקבה.

על שטח העיר קרסנוגורסק בפאתי העיר, ליד הכפר מיאקינינו וכביש הטבעת של מוסקבה מתנהלת הקמת מרכז אדמיניסטרטיבי של מחוז מוסקבה, שם נמצא בית ממשלת מחוז מוסקבה, בניין בית המשפט המחוזי של מוסקבה, נבנה בניין חדש לדומה המחוזית של מוסקבה. תחנת המטרו הראשונה במחוז מוסקבה - "מיאקינינו" גם ממוקמת שם.

אוכלוסיית העיר עומדת על 153,393, נכון לנתונים משנת 2017.

העיר נמצאת על גדות נהר מוסקבה, במרחק 22 קילומטרים ממרכז העיר מוסקבה וסמוכה מכיוון צפון-מערב לכביש הטבעת של מוסקבה.

## אתרים ראויים לציון
* בית ממשלת מחוז מוסקבה, השוכן סמוך לכפר מיאקינינו ובתחומו גם בניין בית המשפט המחוזי של מוסקבה.
* קרוקוס סיטי
* תחנת המטרו מיאקינינו

## ספורט
העיר משמשת כמרכז העיקרי במחוז מוסקבה לספורט חורף, ובה מרכז גדול לסנובורד ולסקי.

משנת 1994 פועל בעיר מגרש גולף בשם Moscow Country Club כמועדון גולף ובו גם בית מלון קטן.

בעיר פועלים גם מועדון הכדורגל זורקי קרסנוגורסק, מועדון כדורעף ומועדון הבנדי זורקי קרסנוגורסק, שזכה באליפות ברית המועצות בשנת 1979 ומתמודד בליגת העל הרוסית בבנדי.

## קישורים חיצוניים

*
* 

## הערות שוליים

קטגוריה:מחוז מוסקבה: ערים
קטגוריה:יישובים שהוקמו ב-1932
*
ראש ממשלת קירגיזסטן

**ראש ממשלת קירגיזסטן** הוא תפקיד חשוב בממשלת קירגיזסטן.

עד 2010, מעמד הנשיא היה גבוה יותר מאשר ראש הממשלה בקירגיזסטן, אך לאחר משאל העם בשנת 2010 המדינה עברה למערכת פרלמנטרית, והציבה כוח רב יותר בפרלמנט ובממשלה על חשבונו של הנשיא.

הנשיא רשאי למנות את ראש הממשלה באופן זמני, מינוי הידוע כראש הממשלה בפועל. ראשות הממשלה נעשית קבועה לאחר אישור המועצה העליונה (הפרלמנט).

## רשימה

## ראו גם
* נשיא קירגיזסטן

## קישורים חיצוניים

*
קטגוריה:קירגיזסטן: פוליטיקה
ורדוניים

**ורדוניים** (שם מדעי: Sebastidae) היא משפחת דגי ים טורפים מסדרת העקרבנונאים, הם קרובים רחוקים של העקרבנוניים. בני הסוג ורדון הם דגי מאכל נפוצים.

הוורדוניים נפוצים בכל האוקיינוסים. מקום מחייתם העיקרי הוא בצפון האוקיינוס השקט. הם ניזונים מדגים קטנים. חלק מהקוצים הנמצאים לכל אורך סנפיריהם מכילים ארס. רבים מהם חיים בלהקות גדולות הנודדות בחיפוש אחרי מזון.

המינים הגדולים במשפחה מגיעים לאורך 1 מטר ולמשקל 15 ק"ג.

## סוגים
* סוג ומין יחיד *Adelosebastes latens*
* עַכְשׁוּבְנוּן (*Helicolenus*)
* *Hozukius*
* ורדון (*Sebastes*)
* *Sebasticus*
* *Sebastolobus*
* *Trachyscorpia*

## קישורים חיצוניים

*
קטגוריה:ערכים שבהם תבנית בריטניקה אינה מתאימה
קטגוריה:דגים ארסיים
קטגוריה:טקסונים שתוארו בידי יוהאן יקוב קאופ
עונת 2010 בליגת העל הרוסית בכדורגל

**עונת 2010 ב[[ליגת העל הרוסית בכדורגל]]** הייתה העונה השמינית של הפרמייר-ליג הרוסי במתכונתו החדשה והעונה ה-19, מאז 1991.

לאלופת המדינה הוכתרה זניט סנקט פטרבורג, שזכתה בפעם השלישית באליפות הליגה הבכירה. עונה רביעית ברציפות שבאליפות זכתה קבוצת כדורגל לא מוסקבאית.
## קבוצות
   

## הסופר קאפ הרוסי

משחק הסופר קאפ הרוסי 2010 הפגיש בין אלופת רוסיה 2009 רובין קאזאן ומחזיקת הגביע הרוסי בכדורגל 2009/2010 צסק"א מוסקבה. המשחק נערך ב-7 במרץ 2010.

הטורניר סימן את פתיחת עונת 2010 וזכתה בו רובין קאזאן לאחר שגברה על יריבתה בתוצאה 0:1.
## טבלת הליגה

## מוליכות הטבלה

ImageSize = width:1070 height:80
PlotArea = left:20 right:30 bottom:40 top:0
Period = from:1 till:30.9
ScaleMajor = unit:year increment:1 start:1
TimeAxis = orientation:horizontal
Colors =
  id:Terek  value:green
  id:Rubin  value:rgb(0.6,0.0,0.0)
  id:Zenit  value:rgb(0.0,0.8,0.9)
  id:Spartak-Nalchik value: red
PlotData=
  bar:Position width:15 color:white align:center

  from:1 till:2 shift:(0,19) text:"קרט" color:Terek
  from:2 till:3 shift:(0,19) text:"ןיבור" color:Rubin
  from:3 till:9 shift:(0,19) text:"קי'צלנ קטרפס" color:Spartak-Nalchik 
  from:9 till:30 shift:(0,19) text:"טינז" color:Zenit
 

## מלכי השערים

* שער בבעיטת פנדל.
## קישורים חיצוניים

קטגוריה:עונות בליגת העל הרוסית בכדורגל
קטגוריה:תחרויות כדורגל ב-2010
קטגוריה:2010 ברוסיה
ז'אק דובושה

**ז'אק דובושה** (בצרפתית: **Jacques Dubochet**; נולד ב-8 ביוני 1942 באגל שווייץ) הוא ביופיזיקאי שווייצרי. הוא חוקר לשעבר במעבדה האירופית לביולוגיה מולקולרית בהיידלברג, גרמניה ופרופסור לשם כבוד בביופיזיקה באוניברסיטת לוזאן שבשווייץ.

בשנת 2017, הוענק לו פרס נובל לכימיה יחד עם יואכים פרנק וריצ'רד הנדרסון "על תרומתו בפיתוח מיקרוסקופיה אלקטרונית קריוגנית ברזולוציה גבוהה לבחינה של מערכות ביוכימיות בתמיסות".

## קריירה
בשנת 1962, דובושה החל ללמוד פיזיקה באוניברסיטת לוזאן שבשווייץ וב-1967 קיבל תואר בהנדסה פיזיקלית. בשנת 1969, קיבל תעודה מאוניברסיטת ז'נבה על לימודיו בביולוגיה מולקולרית, לאחר מכן הוא החל ללמוד את המיקרוסקופיה האלקטרונית ב-DNA. בשנת 1973, דובושה השלים את התזה שלו בביופיזיקה באוניברסיטת ז'נבה ובאוניברסיטת בזל.

משנת 1978 עד 1987, ז'אק דובושה היה מנהיג צוות במעבדה האירופית לביולוגיה מולקולרית שבהיידלברג, אז חלק מגרמניה המערבית. משנת 1987 עד 2007, היה פרופסור באוניברסיטת לוזאן. בשנת 2007, בגיל 65, בחר להפסיק את עבודתו ולצאת לפנסיה, והפך לפרופסור לשם כבוד באוניברסיטת לוזאן.

במהלך הקריירה שלו, ז'אק דובושה פיתח טכנולוגיות במיקרוסקופ אלקטרונים קריוגני ובטומוגרפיית אלקטרונים קריוגנית. טכנולוגיות אלה משמשות לדימות של מבנים ביולוגיים אינדיבידואלים כמו חלקיקי וירוס ועוד. בלוזאן הוא לקח חלק ביוזמות שונות כדי להפוך את המדענים מודעים יותר לבעיות חברתיות.

בשנת 2014, קיבל דובושה את 'פרס לנהארט פיליפסון' מהמעבדה האירופית לביולוגיה מולקולרית. בשנת 2015, פרופסור גארת' גריפית'ס, הקולגה של דובושה במעבדה האירופית לביולוגיה מולקולרית הסביר: "לז'אק היה חזון. הוא מצא דרך להקפיא שכבות דקות של מים כל כך מהר שלקריסטלים לא היה זמן לקבל צורה [שיכלה לפגוע בדגימות], עם הזמן הטכניקה הפכה לחשובה יותר ויותר עבור לימודי מדעי החיים וכיום ברור שזה שווה פרס נובל".

## חיים אישיים
לצד הקריירה המדעית שלו, ז'אק דובושה היה קצין בצבא השווייצרי. דובושה חבר במפלגה הסוציאל-דמוקרטית של שווייץ וחבר בפרלמנט של העיר מורגס, שם הוא מחזיק במושב בוועדה המפקחת.

ז'אק דובושה נשוי לכריסטין והוא אב לשני ילדים. יש לו דיסלקסיה.

## קישורים חיצוניים

* 

* 
* 

## הערות שוליים

קטגוריה:בעלי תואר דוקטור מאוניברסיטת ז'נבה
קטגוריה:בוגרי אוניברסיטת בזל
קטגוריה:ביופיזיקאים שווייצרים
קטגוריה:ביולוגים שווייצרים
קטגוריה:פיזיקאים שווייצרים
קטגוריה:זוכי פרס נובל לכימיה
קטגוריה:זוכי פרס נובל שווייצרים
קטגוריה:זוכי פרס נובל לשנת 2017
קטגוריה:שווייצרים שנולדו ב-1942
מוקוקיידים

**מוקוקיידים** (שם מדעי: Mochokidae) היא משפחת דגים החיים במקווי מים מתוקים טרופיים ביבשת אפריקה. 

דגים אלה בעלי גוף שטוח ומנומר באפור בעלי אורך מקסימלי של 72 ס"מ. הם שוכני קרקעית איטיים וחלקם בעלי יכולת להתהפך, כנראה כדי לתפוס מזון בקלות.

חלק ממינים אלו הם דגי אקווריומים שכיחים. הם מסננים בעזרת פיהם חלקיקי מזון מהקרקעית ועוזרים לנקות את המים.

## סוגים
* סוג ומין יחיד Acanthocleithron chapini
* Atopochilus
* סוג ומין יחיד Atopodontus adriaensi
* Chiloglanis
* Euchilichthys
* Microsynodontis
* סוג ומין יחיד Mochokiella paynei
* Mochokus
* Synodontis - בו שפמנון מתהפך מכותם

## קישורים חיצוניים

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1923
קטגוריה:טקסונים שתוארו בידי דייוויד סטאר ג'ורדן
גאגאקו

**גָאגָאקוּ** (ביפנית: **雅楽**; רומאג'י: **Gagaku**) היא סוגה קלאסית עתיקה של מוזיקה ומחולות בחצר הקיסרית של יפן, המבוצעת בחצר הקיסרית בקיוטו זה מאות בשנים. סוג זה של מוזיקה יובא ליפן מסין, אך מבחינה אמנותית, הוא שונה מן המוזיקה של הצורה הסינית המקבילה "יָאיְוֵּ'ה", מונח השמור למוזיקה טקסית.

הגאגאקו מורכב משלושה רפרטוארים עיקריים:

# מוזיקה של דת השינטו הילידית ושירים ומחולות עממיים, הנקראים "קוּניבּוּרי נוֹ אוּטָאמָאִי"
# צורה גוֹגוּרְיוֹ ומנצ'ורית, המכונה "קוֹמַאגָאקוּ" ("גוגוריו", המבוטאת "קומה" ביפנית, היא אחת משלוש הממלכות של קוריאה)
# צורה סינית ודרום-אסייתית (ספציפית שושלת טאנג), הקרויה "טוֹגַאקוּ"

גאגאקו, בדומה לשׁוֹמְיוֹ, כתוב בסולם יוֹ, סולם פנטטוני במרווחים עולים של שניים, שלושה, שניים, שניים ושלושה חצאי טון בין חמשת צלילי הסולם.

## תולדות הגאגאקו
גאגאקו, המוזיקה הקלאסית העתיקה ביותר ביפן, הובאה ליפן מסין עם הבודהיזם. בשנת 589, שיגרה יפן משלחות דיפלומטיות רשמיות לסין בתקופת שושלת סווי ללימוד התרבות הסינית, לרבות מוזיקת החצר הסינית, גאגאקו. במאה השביעית הובאו הקוטו (ציתר) והביווה (לאוטה קצרת צוואר) מסין ליפן. כלי נגינה שונים, כולל השניים הללו, היו הקדומים ביותר ששימשו לנגינת גאגאקו.

אף כי היפנים משתמשים באותו מונח 雅楽  (yǎyuè בסינית מנדרינית, ngahngohk בקנטונזית), צורת המוזיקה שיובאה מסין הייתה בעיקרה מוזיקה לנשפים, אֶנְגָאקוּ, ולא המוזיקה הטקסית של היָאיְוֵּ'ה הסינית. יבוא המוזיקה הגיע לשיאו בתקופת שושלת טאנג, ויצירות אלה קרויות טוֹגָאקוּ (מוזיקת טאנג). יצירות גאגקו הקודמות לשושלת טאנג קרויות קוֹגָאקוּ (מוזיקה עתיקה), ואילו אלה שנוצרו לאחר שושלת טאנג קרויות שִׁינְגָאקוּ (מוזיקה חדשה). המונח "גאגקו" עצמו תועד לראשונה בשנת 701, כשנוסדה האקדמיה הקיסרית הראשונה למוזיקה "גָאגַקוּרְיוֹ".

## קישורים חיצוניים

* 

## הערות שוליים

קטגוריה:מוזיקה יפנית
קטגוריה:שינטו
צלופחים ביצתיים

**צלופחים ביצתיים** (שם מדעי: Synbranchidae) היא משפחת דגים מוארכים מסדרת צלופחי ביצות החיים באזורים טרופיים לחים.
אורכם נע בין 8 ל-150 ס"מ, גופם רירי ומוארך עם מעט קשקשים וראשים מגודלים. הם בעלי שלפוחית אוויר גדולה המשמשת אותם לנשימה כשיש חוסר בחמצן במים. ישנה להם יכולת לשהות פרקי זמן קצרים מחוץ למים. הם חיים בביצות ואגמים בכל היבשות וניזונים מדגים קטנים. 

## סוגים
* סוג ומין יחיד *Macrotrema caligans*
* *Monopterus *- בו מונופטרוס קוצ'יה
* *Ophisternon*
* *Synbranchus*

## קישורים חיצוניים

קטגוריה:בעלי חיים שתוארו ב-1838
קטגוריה:טקסונים שתוארו בידי שארל לוסיאן בונפרטה
קטגוריה:צלופחי ביצות
עונת 2011/2012 בליגת העל הרוסית בכדורגל

**עונת 2011/2012 בליגת העל הרוסית** היא העונה העשרים במספר של ליגת העל הרוסית בכדורגל מאז הקמתה ב-1992 והיא ליגת הכדורגל הבכירה ביותר ברוסיה.

זו הייתה העונה הראשונה שנערכה במתכונת "סתיו-אביב". לראשונה בתולדות הליגה, נערכו המשחקים בשיטה המקבילה לליגות האירופאיות: אם עד אז שוחקה הליגה ממארס ועד נובמבר, החל משנת 2011, נערכו המשחקים החל מסתיו 2011 ועד סתיו 2012, במטרה להתאים את הליגה לתקנים אירופאיים, מהלך שהוביל נשיא ההתאחדות הרוסית לכדורגל דאז, סרגיי פורסנקו.

הליגה נפתחה עם 14 קבוצות בלבד, במקום 16, זאת כיוון שסאטורן ואמקאר פרם לא מצאו ספונסר לפני פרסום לוח המשחקים לעונת 2011/12, שתי הקבוצות הללו נקלעו למשבר כספי עם תום עונת 2010 וסאטורן נשרה לליגת המשנה. בשל כך, הוחלט לצרף לליגת העל קבוצה מהליגה הרוסית הראשונה, קרסנודאר, שסיימה את עונת 2010 במקום החמישי (קבוצות שסיימו במקום השלישי והרביעי סירבו לעלות לליגת העל).

זניט סנקט פטרבורג הבטיחה את זכייתה באליפות 3 מחזורים לפני סיום העונה. אליפות זו הייתה השנייה ברציפות, השלישית בהיסטוריה שלה מאז כינון ליגת העל הרוסית בכדורגל והרביעית בסך הכל מאז זכייתה באליפות ליגת העל הסובייטית בכדורגל.

זו הייתה עונה חמישית ברציפות שקבוצה לא מוסקבאית זוכה באליפות.
## מבנה
הליגה שוחקה עם 44 מחזורים, עם שתי הפסקות פגרה באמצע. בסיומה של העונה הסדירה (שכוללת 30 מחזורים) מפוצלת הליגה לשתיים ונערכים משחקי הכרעה בשיטת פלייאוף, כשמנגד משחקות קבוצות תחתית הליגה במאבק על ההישארות בליגה, זאת מבלי להתחשב במיקומן בטבלת האליפות עד לסיום המחזור האחרון בעונה הסדירה.

בסיכום העונה, טום טומסק וספרטק נלצ'יק נשרו לליגת הכדורגל הלאומית של רוסיה, בעוד רוסטוב וקבוצת וולגה ניז'ני נובגורוד, שהיו בסכנת הדחה, שמרו על מקומן בליגה.
## הקבוצות

## הסופר קאפ הרוסי

משחק הסופר קאפ הרוסי 2011 הפגיש בין אלופת רוסיה 2010 זניט סנקט פטרבורג ומחזיקת הגביע הרוסי בכדורגל 2010/2011 צסק"א מוסקבה. המשחק נערך ב-6 במרץ 2011.

הטורניר סימן את פתיחת עונת 2011/2012 וזכתה בו זניט סנקט פטרבורג לאחר שגברה על יריבתה בתוצאה 0:1.
## קישורים חיצוניים
* 

## הערות שוליים

קטגוריה:עונות בליגת העל הרוסית בכדורגל
קטגוריה:תחרויות כדורגל ב-2011
קטגוריה:תחרויות כדורגל ב-2012
קטגוריה:2011 ברוסיה
קטגוריה:2012 ברוסיה
בליטורידיים

**בליטורידיים** (שם מדעי: Balitoridae) היא משפחה של קרפיונאים ממוצא אסייתי החיים במים מתוקים. הם חיים בזרמים מהירים בדרום-מזרח אסיה ובדרום אסיה. הם קרובי משפחתם של הבינוניים ולעיתים מבלבלים בינם ובין השרייניים מסדרת השפמנונאים.

לבליטורידיים ישנם סנפירי חזה מגודלים ולחלקם גם כריות אחיזה עליהם, מה שמגן עליהם מזרמים חזקים. הם יונקים עם פיותיהם חלקיקי מזון בנהרות ובאגמים וכמה מינים התמחו בחיי מערות ואיבדו את מראם וצבעיהם.

## סוגים
* Balitora
* Balitoropsis
* Bhavania
*סוג ומין יחיד מלאך המערות (Cryptotora thamicola)
* Ghatsa
* Hemimyzon
* Homaloptera
* Homalopteroides
* Homalopterula
* Jinshaia
* Lepturichthys
* Metahomaloptera
*סוג ומין יחיד Neohomaloptera johorensis
* Pseudohomaloptera
* Sinogastromyzon
* Travancoria
## קישורים חיצוניים

קטגוריה:קרפיונאים
קטגוריה:בעלי חיים שתוארו ב-1839
קטגוריה:טקסונים שתוארו בידי ויליאם ג'ון סווינסון
אזרינופסידיים

**אזרינופסידיים** (שם מדעי: Atherinopsidae) היא משפחת דגים מקריני סנפיר מסדרת האידרונאים. אורכם בין 4 ס"מ ל-50 ס"מ.

בני משפחה זו קרובים לאדרוניים וחיים בלהקות גדולות בימים הטרופיים והממוזגים של אמריקה. תזונתם העיקרית היא פלנקטון.

דג חשוב ממשפחה זו הוא גרוניון קליפורני שהוא מבין הדגים הבודדים היוצאים מהמים כדי להטיל ביצים על החוף החולי. דגים נוספי מהווים דגי מאכל חשובים.

## סוגים
* סוג ומין יחיד *Atherinops affinis*
* סוג ומין יחיד *Atherinopsis californiensis*
* *Basilichthys*
* *Colpichthys*
* גרוניון (*Leuresthes*) - בו  המין גרוניון קליפורני
* *Odontesthes*
* *Atherinella*
* *Chirostoma*
* *Labidesthes*
* *Melanorhinus*
* *Membras*
* *Menidia*
* *Poblana*

## קישורים חיצוניים

קטגוריה:בעלי חיים שתוארו ב-1903
קטגוריה:טקסונים שתוארו בידי הנרי ויד פאולר
קטגוריה:אידרונאים
בינוניים

ממוזער|''Barbatula barbatula''
**בִּינוּנִיִּים** (שם מדעי: Nemacheilidae) היא משפחת דגים גדולה מסדרת הקרפיונאים החיים במים מתוקים ברחבי אירואסיה ואחד הסוגים חי באפריקה. חלק מהמינים כמו נון הגליל חיים בישראל. בעבר מינים אלה השתייכו למשפחה קוביטיים שנקראה "בינוניים" או "בינוניים אמיתיים".

אלו יצורים קטנים בעלי בינים גדולים החיים על קרקעית הנהרות והאגמים בהם הם חיים ומסננים חומרים ויצורים זעירים מהקרקעית.

חלק ממינים אלה מגודלם בתור דגי ראווה. הם מנקים את האקווריומים בהם הם נמצאים.

## סוגים

## קישורים חיצוניים

*
קטגוריה:בעלי חיים שתוארו ב-1911
קטגוריה:טקסונים שתוארו בידי צ'ארלס טייט רגן
לועיתיים

[ממוזער|מין [כוכבנית]]
[ממוזער|מין [מלתען]]
**לועיתיים** (שם מדעי: Stomiidae) היא משפחת דגי מצולות מסדרת סטומיי תהומות החיים בכל האוקיינוסים.

דגים אלה בעלי מראה מפלצתי אך למעשה רובם אינם ארוכים מ-15 ס"מ והאורך המקסימלי שלהם הוא 60 ס"מ. בכל זאת מדובר בדגים טורפים היכולים להרוג טרף הגדול מהם בהרבה בעזרת המלתעות החזקות שלהם וקיבתם הנפערת לרווחה.

חלקם מושכים את הטרף באמצעות הארת גופם בפנסים קטנים, במיוחד באזור הפה המגודל. חלק מהמינים נודדים בלילות סמוך לפני המים, כדי ללקט את הפלנקטון העולה וחוזרים למצולות בבקרים.
אצל אחד המינים נתגלו שיניים שקופות, שייתכן שמסייעות להסוות את פיו הפעור באפלולית המצולות .

## סוגים

## קישורים חיצוניים

קטגוריה:בעלי חיים שתוארו ב-1859
קטגוריה:טקסונים שתוארו בידי פיטר בליקר
קטגוריה:לועיתיים

## הערות שוליים
פסיכרולוטידיים

**פסיכרולוטידיים** (שם מדעי: Psychrolutidae) היא משפחת דגי ים מסדרת העקרבנונאים.

דגים אלה מכונים באנגלית "tadpole sculpins" - עקרבנונים ראשניים עקב מראם המזכיר ראשן. הם בעלי ראש גדול וזנבות קטנים. גופם שטוח וורדרד ופיהם מגודל.

הם מצויים באוקיינוס האטלנטי, באוקיינוס השקט ובאוקיינוס ההודי בעומק של עד 2,800 מ'.

דגים אלה אינם שוחים הרבה והם מחכים לטרף שיופיע בקרבתם ואז מזנקים ובולעים אותו. הם מאריכי ימים וחלקם יכולים לחיות 130 שנה.

## סוגים
* Ambophthalmos
* Cottunculus
* סוג ומין יחיד Dasycottus setiger
* Ebinania
* Eurymen
* Gilbertidia
* Malacocottus
* Neophrynichthys
* Psychrolutes - בו דג בועה

## קישורים חיצוניים

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1861
קטגוריה:טקסונים שתוארו בידי אלברט גינטר
פרד סטולי

**פרדריק סידני "פרד" סטולי** (באנגלית: **Frederick Sydney Stolle**; 8 באוקטובר 1938 - 5 במרץ 2025) היה טניסאי אוסטרלי. היה אחד הטניסאים הבולטים בעולם במשחקי זוגות בשנות ה-60 שהמשיך להשתתף בתחרויות מקצוענים בשנות ה-70, כשלזכותו 19 זכיות בטורנירי גראנד סלאם: 2 זכיות יחיד, 10 זוגות גברים ו-7 זוגות מעורבים.

פרד סטולי היה הטניסאי היחיד שהפסיד חמש פעמים בגמר טורנירי גראנד סלאם ליחידים לפני שזכה בפעם הראשונה.

בתחרויות זוגות גברים הוא זכה בגראנד סלאם עם פרטנרים שונים: 4 פעמים עם בוב יואיט ופרו מקמילן, 4 פעמים עם רוי אמרסון ופעמיים עם קן רוזוול.

בתחרויות זוגות מעורבים הוא זכה בגראנד סלאם עם טניסאיות שונות: 3 פעמים עם לסלי טרנר, פעמיים עם מרגרט קורט ופעמיים עם אן היידון ג'ונס.

בשנים 1965-1963 הוא היה שותף לזכיית נבחרת גביע דייוויס של אוסטרליה.

בשנים 1983-1977 הוא היה מאמן של ויטאס גרולייטיס. שנים רבות הוא הועסק כפרשן טניס ברשתות הטלוויזיה השונות.

ב-2005 הוא קיבל דרגת מפקד במסדר אוסטרליה.

נפטר ב-5 במרץ 2025.

### גמרי גראנד סלאם יחידים

## קישורים חיצוניים

קטגוריה:זוכי מדליית הספורט האוסטרלית
קטגוריה:טניסאים אוסטרלים
קטגוריה:טניסאים זוכי אליפות אוסטרליה הפתוחה
קטגוריה:טניסאים זוכי אליפות צרפת הפתוחה
קטגוריה:טניסאים זוכי אליפות ארצות הברית הפתוחה בטניס
קטגוריה:טניסאים זוכי אליפות וימבלדון
קטגוריה:מסדר אוסטרליה: מפקדים
קטגוריה:אוסטרלים שנולדו ב-1938
קטגוריה:אוסטרלים שנפטרו ב-2025
השבעה לתפקיד

[ממוזער|[לינדון ב. ג'ונסון מושבע לתפקיד נשיא ארצות הברית ב-1963, בעקבות רצח ג'ון קנדי]]
**שבועת המשרה** (באנגלית: **Oath of office**) או **הצהרת אמונים** היא שבועה או אישור המעידה על התחייבותו ונאמנותו של אדם לתפקיד שאליו מונה, בדרך כלל תפקיד בממשלה או בתוך גוף דתי, אם כי לפעמים נדרשות שבועות כאלה גם מראשים של ארגונים אחרים. שבועות אלה נדרשות לעיתים קרובות על ידי חוקי המדינה, הגוף הדתי, או ארגון אחר לפני שהאדם יפעיל בפועל את סמכויות המשרד. זה יכול להיות מנוהל כטקס חנוכה, הכתרה, כס, או פולחן אחר הקשור לתפיסת המשרד עצמו, או לחלופין עשוי להיות מנוהל באופן פרטי. במקרים מסוימים זה יכול להיות מנוהל באופן פרטי ולאחריו בטקס ציבורי.

שבועות מסוימות כוללות הצהרת נאמנות לחוקה או לטקסט משפטי אחר או לאדם או למשרה אחרת (כגון שבועה לתמוך בחוקת המדינה או בנאמנות למלך). במדינות מסוימות, עבירה על השבועה עשויה להיחשב בחוק המקומי, כבגידה או כפשע פלילי חמור.

המילה 'שבועה' והביטוי 'אני נשבע' מתייחסים לשבועות חגיגיות. עבור אלה שבוחרים שלא לעשות זאת, לעיתים משתמשים במונחים חלופיים "הבטחה חגיגית", "הבטחה" או "הצהרה".

## השבעה בקרב בני נוער
השבעה נהוגה גם בקרב תנועות נוער ומוסדות כמו תיכונים, ישיבות תיכוניות ואולפנות, בהם ההשבעה משמשת מבחן בגרות לכניסה לחברת הבוגרים. לרוב השבועות ממין זה הן מאתגרות, נערכות בלילה ומושתתות על רודנות הבוגרים על הצעירים, כך שלעיתים אפילו הופכות  לאלימות. 

במוסדות חינוכיים רבים מתחבטים בנוגע לתופעה, שמצד אחד היא מסורת בית ספרית או תנועתית, ומצד שני עשויה להיות פוגעת ומפחידה. מתוך כך נולדו השבעות מזן חדש שמטרתן לגבש באופן חווייתי את בני שכבות הגיל הבוגרות עם הצעירות.
## ראו גם
* השבעת נשיא ארצות הברית
* השבעת נשיא רוסיה
## קישורים חיצוניים

קטגוריה:טקסים
קטגוריה:שבועה
יחסי איסלנד–שוודיה

בין **[[איסלנד]]** לבין **[[שוודיה|ממלכת שוודיה]]** מתקיימים יחסים דיפלומטיים מלאים, ואף שיתוף פעולה בנושאים שונים. כמו כן השתיים חברות במועצה הארקטית, במועצה הנורדית, במועצת הים הבלטי ובמועצת אירופה.

## היסטוריה
איסלנד ושוודיה הן שתי מדינות נורדיות שאכלסו את הוויקינגים. השוודי הראשון הידוע שהגיע לאיסלנד היה גארר סווארסון בשנת 870. בשנת 1380 הצטרפה איסלנד (שבאותה עת נשלטה על ידי נורווגיה) לאיחוד קאלמאר, שהייתה איחוד של שלוש הממלכות של דנמרק, נורווגיה ושוודיה, והתקיימה עד לפירוק האיחוד בשנת 1523. לאחר מכן נשלטה איסלנד בידי דנמרק עד להשגת עצמאותה בשנת 1918. ב-27 ביולי 1940 כוננו איסלנד ושוודיה יחסים דיפלומטיים. ביוני 1944 הפכה איסלנד לרפובליקה, ושתי המדינות פתחו שגרירויות זו בבירה של זו, בהתאמה. במהלך מלחמת העולם השנייה שתי המדינות נותרו נייטרליות באופן רשמי, עם זאת, איסלנד נכבשה על ידי בעלות הברית, ושימשה כבסיס ימי, בעוד שוודיה באופן לא רשמי סייעה לבעלות הברית.

מאז כינון היחסים הדיפלומטיים בין איסלנד לשוודיה, שתי המדינות השתתפו באופן פעיל בזירה הבינלאומית כדי לדון בסוגיות המשפיעות על המדינות הנורדיות, כגון שינויי אקלים, המדיניות הארקטית ובהגנה הדדית מחוץ לנאט"ו. שתי המדינות השתתפו בלחימה באפגניסטן, כחלק מכוח הסיוע הביטחוני הבינלאומי.

במהלך המשבר הפיננסי האיסלנדי בין השנים 2008-2011, הבנק הלאומי של שוודיה הלווה 5 מיליארד קרונה שוודית (520 מיליון €) לבנק קאופטינג האיסלנדי, כדי לשלם את חובותיו למפקידים ונושים אחרים שהושפעו מהמשבר הפיננסי.

## יחסים דיפלומטיים
איסלנד מחזיקה בשוודיה שגרירות בסטוקהולם, ו-5 קונסוליות בגטבורג, בינקפינג, בקרלסטד, במאלמה ובאומאו. מאידך, שוודיה מחזיקה באיסלנד שגרירות ברייקיאוויק, ו-3 קונסוליות כבוד בהוסאוויק, באיסאפיירד'ור ובסייד'יספיירד'ור.

## הערות שוליים

קטגוריה:ערכים ללא קטגוריות פיזיות - יחסי חוץ
עונת 2012/2013 בליגת העל הרוסית בכדורגל

**עונת 2012/2013 בליגת העל הרוסית** היא העונה העשרים ואחת במספר של ליגת העל הרוסית בכדורגל מאז הקמתה ב-1992 והיא ליגת הכדורגל הבכירה ביותר ברוסיה.

זו הייתה העונה השנייה שנערכה במתכונת "סתיו-אביב".

צסק"א מוסקבה זכתה באליפות בפעם הרביעית בתולדותיה.

טום טומסק וספרטק נלצ'יק נשרו לליגת הכדורגל הלאומית של רוסיה ובמקומן העפילו מורדוביה סראנסק ואלניה ולדיקווקז.

## מבנה
הליגה שוחקה עם 44 מחזורים, עם שתי הפסקות פגרה באמצע. בסיומה של העונה הסדירה (שכוללת 30 מחזורים) מפוצלת הליגה לשתיים ונערכים משחקי הכרעה בשיטת פלייאוף, כשמנגד משחקות קבוצות תחתית הליגה במאבק על ההישארות בליגה, זאת מבלי להתחשב במיקומן בטבלת האליפות עד לסיום המחזור האחרון בעונה הסדירה.

## הקבוצות

## הסופר קאפ הרוסי

משחק הסופר קאפ הרוסי 2012 הפגיש בין אלופת רוסיה 2011/2012 זניט סנקט פטרבורג ומחזיקת הגביע הרוסי בכדורגל 2011/2012 רובין קאזאן. המשחק נערך ב-14 ביולי 2012.

הטורניר סימן את פתיחת עונת 2012/2013 וזכתה בו רובין קאזאן לאחר שגברה על יריבתה בתוצאה 2:0.

## טבלת הליגה

## מוליכות הטבלה

ImageSize = width:1070 height:80
PlotArea = left:20 right:30 bottom:40 top:0
Period = from:1 till:30
ScaleMajor = unit:year increment:1 start:1
TimeAxis = orientation:horizontal

Colors =
 id:CSKA value: darkblue
 id:Terek value: Green
 id:Spartak value: rgb(0.9,0.0,0.0)
 id:Anji value: Yellow
 id:Zenit value: rgb(0.0,0.8,0.9)
PlotData=
 bar:Position width:15 color:white align:center

 from:1 till:3 shift:(0,19) text:"טינז" color:Zenit
 from:3 till:4 shift:(0,19) text:"קטרפס" color:Spartak
 from:4 till:8 shift:(0,19) text:"טינז" color:Zenit
 from:8 till:9 shift:(0,19) text:"קרט" color:Terek
 from:9 till:10 shift:(0,19) text:"א*קסצ" color:CSKA
 from:10 till:13 shift:(0,19) text:"[[אנז'י מחצ'קלה|י'זנא]]" color:Anji
 from:13 till:30 shift:(0,19) text:"הבקסומ א*קסצ" color:CSKA


## מלכי השערים

## קישורים חיצוניים
* 

קטגוריה:עונות בליגת העל הרוסית בכדורגל
קטגוריה:תחרויות כדורגל ב-2013
קטגוריה:תחרויות כדורגל ב-2012
קטגוריה:2012 ברוסיה
קטגוריה:2013 ברוסיה
רונלד ג'ורג' רייפורד נוריש

**רונלד ג'ורג' רייפורד נוריש** (באנגלית: **Ronald George Wreyford Norrish**; 9 בנובמבר 1897 – 7 ביוני 1978) היה כימאי בריטי, חתן פרס נובל לכימיה לשנת 1967 (במשותף עם מנפרד אייגן וג'ורג' פורטר), "על מחקריהם בתגובות כימיות מהירות מאוד, המושפעות על ידי הפרעת שיווי משקל בעזרת פולסים קצרים ביותר של אנרגיה".

## ביוגרפיה והשכלה
נוריש נולד בקיימברידג' שבאנגליה. הוא למד בבית הספר העל יסודי המקומי 'The Perse School' ולאחר מכן באוניברסיטת קיימברידג'. הוא היה תלמיד לשעבר של הכימאי-פיזיקלי האנגלי אריק רידיל. בשנת 1926, נישא לאנני סמית', מרצה באוניברסיטת ויילס שבקארדיף.

## קריירה ומחקר
נוריש נתפס ונשבה במלחמת העולם הראשונה, מאוחר יותר ציין בעצב כי רבים מבני גילו ומתחרים פוטנציאלים בקיימברידג' לא שרדו את המלחמה. מסמכים צבאיים מראים כי סגן משנה ברגימנט הארטילריה המלכותי של צבא הבריטי, נוריש, נעלם (נתפס) ב-21 במרץ 1918, הוא שרד את השבי ולאחר המלחמה חזר למולדתו. בשנת 1925, חזר נוריש לאוניברסיטת קיימברידג' כחבר צוות מחקר ומאוחר יותר הפך לראש המחלקה לכימיה פיזיקלית באוניברסיטה וחלק מבנה עם ראש המחלקה לכימיה (מחלקה נפרדת) אלכסנדר טוד. לשתי המחלקות היו מנהלים שונים, כוח אדם אקדמי וטכני שונה עד שנות השמונים המוקדמות כאשר מוזגו שתי המחלקות תחת הכימאי ג'ון מוריג תומאס.

נוריש ביצע עבודות מחקר בפוטוכימיה באמצעות מקורות אור ממושכים. בשנים 1951 עד 1955 כיהן כנשיא אגודת פאראדיי.

## פרסים ואותות הוקרה
בשנת 1936, נבחר נוריש לעמיתי החברה המלכותית  ובשנים 1955-1953 כיהן כנשיא אגודת פאראדיי. בשנת 1958 הוא קיבל את מדליית דייווי. כתוצאה מהתפתחות שיטת המחקר פלאש פוטוליזה, הוענק לנוריש בשנת 1967 פרס נובל לכימיה יחד עם מנפרד אייגן וג'ורג' פורטר על מחקריהם בעניין תגובות כימיות מהירות מאוד. אחד מהישגיו הוא פיתוחו של 'תגובת נוריש' .

במהלך כהונתו כראש המחלקה לכימיה פיזיקלית, למדה תחתו רוזלינד פרנקלין, שמאוחר יותר הפכה לחוקרת DNA ועבדה יחד עם זוכי פרס נובל פרנסיס קריק וג'יימס ווטסון.

## קישורים חיצוניים

* 

## הערות שוליים

קטגוריה:כימאים בריטים
קטגוריה:זוכי פרס נובל לכימיה
קטגוריה:זוכי פרס נובל בריטים
קטגוריה:עמיתי החברה המלכותית
קטגוריה:אנשי צבא בריטים במלחמת העולם הראשונה
קטגוריה:בריטים שנשבו במלחמת העולם הראשונה
קטגוריה:בריטים שנולדו ב-1897
קטגוריה:בריטים שנפטרו ב-1978
עונת 2013/2014 בליגת העל הרוסית בכדורגל

**עונת 2013/2014 בליגת העל הרוסית** היא העונה ה-22 של ליגת העל הרוסית מאז הקמתה ב-1992 והיא ליגת הכדורגל הבכירה ביותר ברוסיה. זו העונה הרביעית שנערכת במתכונת "סתיו-אביב", העונה החלה ב-14 ביולי 2013 והסתיימה ב-15 במאי 2014, חודש לפני פתיחת אליפות העולם בכדורגל שנערכה בברזיל.

צסק"א זכתה באליפות רוסיה בפעם השנייה ברציפות ובפעם החמישית בתולדותיה והגיעה להישג של 10 ניצחונות רצופים (מהמחזור ה-21 ועד למחזור ה-30).

## הקבוצות

## מבנה
הקבוצות שסיימו במקומות 15 ו-16 מודחות לליגת המשנה. הקבוצות שסיימו במקומות 13 ו-14 מתחרות בפלייאוף הישרדות מול הקבוצות ממקום 3 ו-4 של ליגת הכדורגל הלאומית. מנצחות הפלייאוף מעפילות לליגת העל.

## הסופר קאפ הרוסי

משחק הסופר קאפ הרוסי 2013 הפגיש בין אלופת רוסיה 2012/2013 ומחזיקת הגביע הרוסי בכדורגל 2012/2013 צסק"א מוסקבה וסגנית האלופה זניט סנקט פטרבורג. המשחק נערך ב-13 ביולי 2013.

הטורניר סימן את פתיחת עונת 2013/2014 וזכתה בו צסק"א מוסקבה לאחר שגברה על יריבתה בתוצאה 0:3.

## טבלת הליגה

## סטטיסטיקה
### מלכי השערים


הערה: **נתונים בסוגריים מתייחסים לשערים שהובקעו באמצעות [[בעיטת עונשין]]**

מקור: championat.com

### כמות צופים במשחקי בית

## קישורים חיצוניים
* 

## הערות שוליים

קטגוריה:עונות בליגת העל הרוסית בכדורגל
קטגוריה:תחרויות כדורגל ב-2014
קטגוריה:תחרויות כדורגל ב-2013
קטגוריה:2013 ברוסיה
קטגוריה:2014 ברוסיה
סופי וורד

**סופי וורד** (באנגלית: **Sophie Ward**; נולדה ב-30 בדצמבר 1964) היא שחקנית אנגלייה. ידועה בשל גילומה את אליזבת הרדי היפה, אהובתו של שרלוק הולמס בסרט "שרלוק הולמס הצעיר".

## ביוגרפיה
וורד נולדה בלונדון. אביה הוא השחקן סיימון וורד. היא התחילה לעבוד כשחקנית בגיל 10, והופיעה ברחבי העולם בקולנוע, בטלוויזיה ובתיאטרון. וורד למדה מחול אצל הבלרינה מרלה פארק . אחד התפקידים הראשונים שלה בקולנוע היה בסרט "שרלוק הולמס הצעיר" בבימויו של בארי לווינסון. תפקידים נוספים שלה היו בסרטים "Full Circle", בתפקיד הנסיכה היפה ב"בחזרה לארץ עוץ", בסרט "דוריט הקטנה" וב-"A Summer Story". עוד גילמה את מושא האהבה בווידאו קליפ "Avalon" של להקת רוקסי מיוזיק.

בשנות התשעים של המאה העשרים הופיעה וורד בעיקר בתיאטרון וזכתה להצלחה ולשבחים. היא שיחקה בהפקות אחדות של תיאטרון סיטיזנס בגלאזגו בהם במחזה "Private Lives" בתפקיד אמנדה, המחזה "דון קרלו" בדמות המלכה אליזבת, ובתפקיד אופליה במחזה "המלט". ב-2006 הפיקה וכיכבה במחזה "Nothing" מאת הנרי גרין שהוצג לראשונה בתיאטרון 59E59 בניו יורק, בפסטיבל בריטס אוף ברודוויי.

ב-2003 כיכבה וורד בסרט "Out of Bounds" לצדן של סופיה מיילס וסיליה אימרי. ב-2008 הופיעה בסרט "ספר הדמים" לצדם של ג'ונאס ארמסטרונג ורג' פולר. ב-2011 השתתפה בסרט "ג'יין אייר" בבימויו של קארי פוקונאגה. היא הופיעה לצדן של שחקניות כגון סוזן סרנדון בסרט "הרעב" בבימויו של טוני סקוט, ליב אולמן בסרט "A Time of Indifference" בבימויו של מאורו בולוניני, ועם אליזבת טיילור בסרט "טוסקניני הצעיר" בבימויו של פרנקו זפירלי.

בטלוויזיה הופיעה וורד במיני-סדרה "A Dark Adapted Eye" יחד עם הלנה בונהם קרטר, ובפנטזיה "דינוטופיה". וורד השתתפה בתפקיד ד"ר הלן טרנט בסדרת הדרמה של ITV "בקצב הלב". ב-2008 הצטרפה לצוות השחקנים של הסדרה הרפואית "הולבי סיטי" בתפקיד סופי ביירן, אחותו של המנתח ג'וזף ביירן.

### חיים אישיים
לוורד תואר ראשון בספרות ובפילוסופיה מהאוניברסיטה הפתוחה.

ב-1988 התחתנה וורד עם המנתח הווטרינרי פול הובסון. לבני הזוג נולדו שני בנים, נתניאל (יליד 1989) וג'ושואה (יליד 1993). הם התגרשו ב-1996, אחרי שלוורד הייתה מערכת יחסים עם רנה ברנן, סופרת קוריאנית-אמריקאית, ויצאה מהארון כלסבית. בשנת 2005 ערכו וורד וברנן טקס איחוד אזרחי ביניהן, והתחתנו ב-2014 אחרי שנישואים כאלה היו חוקיים.

אחותה של וורד, קיטי, נשואה לסטנדאפיסט מייקל מקינטייר.

## פילמוגרפיה

## קישורים חיצוניים
* 

* בלוג התיאטרון של סופי וורד

## הערות שוליים

קטגוריה:שחקניות לסביות
קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:בריטיות שנולדו ב-1964
קטגוריה:בריטים שנולדו ב-1964
תיכון הדרים

ממוזער|שמאל|250px|סמל בית הספר
ממוזער|שמאל|250px|המבנה מרכזי. בשנת 2022 נבנה מבנה חדש למגמות הנדסת מערכות ומוזיקה, וקודם לכן נבנה בניין חד קומה לסגל התיכון.
**תיכון הדרים** הוא בית ספר תיכון עירוני בהוד השרון.

## היסטוריה
בית הספר ממוקם ברחוב ז'בוטינסקי בעיר, בסמוך לשכונות רמות מנחם ורמת הדר.

בית הספר הוקם בשנת 1988 ונקרא בהתחלה בשם "תיכון חדש הוד השרון".

בתחילה הוא שכן במבנה חטיבת הביניים "השחר" בעיר, וכעבור שלוש שנים עבר למבנה שבו הוא ממוקם כיום.

התיכון מקיים מאז 1998 את מרוץ לשי"ר – מרוץ שנתי משאר ישוב להוד השרון לזכר ארבעת בוגריו שנפלו במערכות ישראל. הארבעה הם ליאור שי, שנהרג בהתרסקות מסוק יסעור של חיל האוויר ברומניה בשנת 2010; רונן חיון שנפל בקרב בלבנון ב-1997; ומשה (שיקו) סבן ויפתח שלפוברסקי שנפלו באסון המסוקים. המרוץ, שהחל כיוזמה חד פעמית של מורים בתיכון, הפך במרוצת השנים למסורת ומהווה חלק מרכזי משנת י"ב בבית הספר.

משנת 2017 משחקת קבוצת הכדורסל של בית הספר בליגת העל לבתי ספר תיכוניים.

קבוצת הרובוטיקה של התיכון הנקראת "Ha-Dream Team #3075" הוקמה בשנת 2009, ומשתתפת בתחרות הרובוטיקה הבינלאומית של ארגון FIRST. בשנת 2018 הקבוצה נבחרה כרובוט מחליף לברית שניצחה את אליפות העולם ביוסטון. אף שהקבוצה הייתה רק רובוט מחליף וכתוצאה מכך שיחקה רק שני משחקים בפלייאוף, היא נחשבת לקבוצה הישראלית הראשונה שניצחה באליפות העולם בתחרות זו, בשנת 2019 ניצחה הקבוצה את באליפות הארצית.

בבית הספר לומדים כ-900 תלמידים בכיתות י'-י"ב. התיכון מקבל, ללא סינון, תלמידים מהוד השרון. על פי נתוני משרד החינוך,

בשנת 2015 עמד שיעור תלמידי התיכון הזכאים לתעודת בגרות על 98.05%, כאשר 30.29% מהם נבחנו בבחינת הבגרות במתמטיקה ברמה של חמש יחידות.

בינואר 2019 נכלל בית הספר ברשימת 20 התיכונים הטובים ביותר בישראל של מדד לוח הדירות מדלן.

## ראו גם

* רשימת בוגרי התיכון

## קישורים חיצוניים

*
*דף הפייסבוק הרשמי של קבוצת הרובוטיקה של התיכון, Ha-Dream Team #3075

## הערות שוליים

הדרים
קטגוריה:הוד השרון: חינוך
אלפא רומיאו 1000 אבארט ברטונה קופה

ממוזער|310px|אלפא רומיאו 1000 אבארט ברטונה קופה
**אלפא רומיאו 1000 אבארט ברטונה קופה** (באיטלקית: **Alfa Romeo 1000 Abarth GT Bertone Coupé**) היא מכונית קונספט, בתצורת מכונית ספורט-קופה, 2 דלתות, אשר הוצגה על ידי יצרנית כלי הרכב האיטלקית אלפא רומאו בשנת 1958.

אב הטיפוס נבנה במשותף עם יצרנית הרכב האיטלקית "Abarth & C. S.p.A".

סך הכול יוצרו 3 יחידות.

## אלפא רומיאו 1000 אבארט ברטונה קופה

* הדגם נקרא גם: "Abarth 1000 GT Coupé"
* 2 דלתות
* 2 מושבים
* מנוע "אלפא רומיאו", 4 צילינדרים, 998 סמ"ק (מנוע קירור מים)

## ראו גם
* אלפא רומיאו דיסקו וולנטה
* אלפא רומיאו באט
* אלפא רומיאו סוג 103
* אלפא רומיאו גלוריה
* אלפא רומיאו קאראבו
* אלפא רומיאו ספורטוט 

## הערות שוליים

קטגוריה:מכוניות ספורט
קטגוריה:מכוניות קופה
קטגוריה:רכבי אלפא רומיאו
קטגוריה:מכוניות קונספט
קטגוריה:כלי רכב איטלקיים
קטגוריה:דגמי מכוניות שהושקו ב-1958
הגביע הרוסי בכדורגל 1994/1995

**[[הגביע הרוסי בכדורגל|גביע רוסיה]] 1994/1995** היא העונה השלישית של טורניר הגביע הרוסי בכדורגל שנערך ממאי 1994 ועד יוני 1995. בטורניר השתתפו קבוצות ליגת העל הרוסית בכדורגל, קבוצות מליגת המשנה הרוסית ומהליגה הרוסית השנייה.

גמר הטורניר נערך באצטדיון לוז'ניקי שבמוסקבה ובמסגרתו דינמו מוסקבה זכתה בגביע לראשונה בתולדותיה, לאחר שגברה על רוטור וולגוגרד בגמר שהוכרע בפנדלים בתוצאה 8:7, לאחר שהמשחק הסתיים בשוויון מאופס. היה זה לגביע השביעי שלה מאז הקמתה ולגביע רוסיה הראשון שלה.

## גמר
### הדרך לגמר

### משחק הגמר

משחק הגמר נערך באצטדיון לוז'ניקי שבמוסקבה.

המשחק לא לווה באירועים מיוחדים והסתיים בשווי מאופס לאחר הזמן החוקי. בתוספת הזמן, בדקה ה-115', השופט שרק לבעיטת עונשין לטובת רוטור. אך השחקן אולג ורטניקוב שנבחר לבעוט פספס את הבעיטה והמשחק עבר להכרעה בבעיטות עונשין.

לאחר 16 בעיטות עונשין, דינמו זכתה בגביע אחרי 8 שערים לעומת 7 שערים של רוטור.

על פי החלטת הנהלת האצטדיון וראשי איגוד הכדורגל הרוסי כל ההכנסות ממשחק הכדורגל הועברו לנפגעי רעידת אדמה שהתרחש בסחלין.

## הערות שוליים

קטגוריה:1995 ברוסיה
קטגוריה:1994 ברוסיה
1995
מיטסוקה Galue

**מיטסוקה Galue** (באנגלית: **Mitsuoka Galue**) היא מכונית סלון מפוארת, 4 דלתות, בסגנון רטרו אשר יוצרה על ידי יצרנית המכוניות היפנית **"Mitsuoka Motor Co., Ltd"** בין השנים 1996–2014.

## מיטסוקה Galue
דגם ה"מיטסוקה Galue" התבסס חיצונית, על דגם "Bentley R Type" אשר יוצר בין השנים 1952–1955, על ידי יצרנית מכוניות הפאר בנטלי.

דגמי סדרת "Galue I" התבססו על דגם "Nissan Crew".

דגמי סדרת "Galue II" התבססו על דגם "Nissan Cedric" ודגם "Nissan Gloria".

דגמי סדרת "Galue III" התבססו על דגם "Nissan Fuga".

דגמי הקבריולה, אשר יוצרו משנת 2007, התבססו בחלקם על פורד מוסטנג.

דגמי סדרת "Galue 204" התבססו על דגם "Toyota Corolla Axio" ודגם "Bentley Eight".

## תצורות "מיטסוקה Galue"
* 4 דלתות - סלון
* 2 דלתות - קבריולה (יוצר משנת 2007)
* 4 דלתות לימוזינה (יוצר משנת 2008)

## סדרות "מיטסוקה Galue"
* דור "Galue" - יוצר בין השנים 1996–1999)

### סדרה ראשונה
* דור ראשון - ("Galue I") (יוצר בין השנים 1996–1999)
* דור שני - ("Galue II") (יוצר בין השנים 1999–2001)
* דור שלישי - ("Galue III") (יוצר בין השנים 2006–2008)

### סדרה שנייה
* דור רביעי - ("Galue III", "Galue 204") (יוצר בין השנים 2008–2014)

## תמונות

קובץ:Mitsuoka Galue I DELUXE (K30) front.JPG | מיטסוקה Galue, דגם דה לוקס, -דור ראשון
קובץ:Mitsuoka Galue (25251526161).jpg | מיטסוקה Galue, דור ראשון
קובץ:Mitsuoka Galue I rear.jpg | מיטסוקה Galue, דור ראשון
קובץ:Mitsuoka Galue mfd 1997 UK reg March 2009 2000cc (sic dvla).JPG | מיטסוקה Galue, דור ראשון
קובץ:Mitsuoka Galue.jpg | מיטסוקה Galue, דור שני
קובץ:Mitsuoka Galue II (Y34) rear.JPG  | מיטסוקה Galue, דור שני
קובץ:Mitsuoka Galue II (Y34) front.JPG | מיטסוקה Galue, דור שני
קובץ:Mitsuoka Galue 2-04 front.JPG | מיטסוקה Galue, דור שלישי
קובץ:Mitsuoka Galue 2-04.jpg | מיטסוקה Galue, דור שלישי
קובץ:Mitsuoka Galue Convertible rear.jpg | מיטסוקה Galue, קבריולט, דור שלישי
קובץ:Mitsuoka Galue IV front.JPG | מיטסוקה Galue, דור רביעי
קובץ:2011 Mitsuoka Galoue.jpg | מיטסוקה Galue, דור רביעי


## ראו גם
* מיטסוקה MC-1
* מיטסוקה ויווט
* מיטסוקה הימיקו

## לקריאה נוספת
* מיטסוקה Galue - דגמים, מידות, נתונים טכניים  (goo-net-exchange.com/catalog/MITSUOKA__GALUE)

## קישורים חיצוניים

* מיטסוקה Galue (1:04), יו-טיוב
* מיטסוקה Galue (2:47 דקות), יו-טיוב

## הערות שוליים

קטגוריה:מכוניות סלון
קטגוריה:מכוניות קבריולה
קטגוריה:לימוזינה
קטגוריה:דגמי מכוניות שהושקו ב-1996
Galue
יחסי אוקראינה–ליטא

**יחסי אוקראינה–ליטא** הם יחסי החוץ בין ליטא לבין אוקראינה.

## היסטוריה
בין השנים 1569–1795 פולין וליטא יצרו את האיחוד הפולני-ליטאי אשר כלל חלקים גדולים מאוקראינה המודרנית. לפני 1918 שתי המדינות היו חלק מן האימפריה הרוסית, ועד 1991 הן היו חלק מברית המועצות.

בנובמבר 2009 חתמו שתי המדינות על מספר הסכמים, הכוללים הכרה הדדית באוניברסיטאות ושיתוף פעולה בתחום שימור המורשת התרבותית. בנוסף, ליטא הבטיחה סיוע לאוקראינה בקבלתה לאיחוד האירופי.

בשנת 2014, הביע נשיא ליטא דליה גריבאוסקאיטה תמיכה באוקראינה בעקבות המשבר האוקראיני. בינואר 2015, ביקשה ליטא ממועצת הביטחון של האו"ם לכנס ועידה דחופה, בשל הסכסוך המתמשך במזרח אוקראינה. מאוחר יותר, ויטאוטס לאנדסברגיס הצהיר כי הוא מאמין כי הסכם מינסק יתברר כ"יותר גרוע מהסכם מינכן".

כיום, כ-44,000 אוקראינים חיים בליטא, ואילו כ-11,000 ליטאים חיים באוקראינה.

## יחסים דיפלומטיים
אוקראינה מחזיקה בליטא שגרירות בווילנא, ו-2 קונסוליות בקובנה, וקלייפדה. מאידך, ליטא מחזיקה באוקראינה שגרירות בקייב ו-9 קונסוליות בבילה צרקווה, דנייפרופטרובסק, איוואנו-פרנקיבסק, חרקוב, חרסון, לבוב, אודסה, אוז'הורוד, וז'יטומיר.

## קישורים חיצוניים

* משרד החוץ הליטאי: רשימה של הסכמים בילטראליים עם אוקראינה 
* שגרירות ליטא בקייב 
* שגרירות אוקראינה בווילנה

## הערות שוליים

קטגוריה:ערכים ללא קטגוריות פיזיות - יחסי חוץ
ראסל בארקלי

**ראסל א. בארקלי** (באנגלית: **Russell A. Barkley**; נולד ב-27 בדצמבר 1949) הוא פסיכולוג קליני אמריקאי, ופרופסור לפסיכיאטריה באוניברסיטה הרפואית של דרום קרוליינה. חיבר מספר ספרים בולטים על הפרעת קשב וריכוז.

בארקלי חוקר מ-1973, והוא מוסמך כפסיכולוג מאז 1977. הוא מהחוקרים הבולטים בתחום הפרעת קשב והיפראקטיביות (ADHD) והקדיש את מרבית הקריירה המדעית שלו לחקר התחום ובעיות הקשורות בו, כמו הפרעת התרסה התנגדות. בין השאר, בארקלי תיאר תת-אבחנה בהפרעת קשב בשם קצב קוגניטיבי איטי (SCT, המכונה גם CDD).

## קישורים חיצוניים
* 

* 

## הערות שוליים

קטגוריה:פסיכולוגים אמריקאים
קטגוריה:פסיכולוגים חינוכיים
קטגוריה:הפרעת קשב
קטגוריה:בוגרי אוניברסיטת קרוליינה הצפונית בצ'אפל היל
קטגוריה:בוגרי אוניברסיטת המדינה של באולינג גרין
קטגוריה:אמריקאים שנולדו ב-1949
DB לה-מאן

**DB לה-מאן**  (בצרפתית: **DB Le Mans**) היא מכונית ספורט, בעלת מרכב מפיברגלאס  אשר יוצרה על ידי יצרנית כלי הרכב הצרפתית **Automobiles René Bonnet** בין השנים 1959–1963.

סך הכול יוצרו 232 יחידות.

זה היה הדגם האחרון שנבנה במשותף על ידי מייסדי החברה רנה בונה וצ'ארלס דויטש

## תצורות "DB לה-מאן"
* 2 דלתות - קופה
* 2 דלתות - קבריולה

## תמונות

קובץ:1961 Rene Bonnet Missile (by Aboeni).jpg | דגם DB  לה-מאן, קבריולט, שנת 1960
קובץ:Panhard DB Le Mans - 2 cyl - 850 ccm - 60 PS - 1960 - 2.jpg | דגם DB  לה-מאן, קבריולט, שנת 1960



## ראו גם
* פיברגלאס

## לקריאה נוספת
* קלוב דגמי מאטרה ספורט René Bonnet  (Club René Bonnet Matra Sports [archive])
* דגם  DB לה-מאן - תמונות, כולל תמונת המנוע (citroenvie)
* דגם  DB לה-מאן - תמונות (tbauto)

## קישורים חיצוניים

*  דגם DB  לה-מאן פתוח (5:11 דקות), יו-טיוב
* דגם DB  לה-מאן  (4:33 דקות), יו-טיוב
* מנוע דגם DB  לה-מאן  (1:35), יו-טיוב

## הערות שוליים

קטגוריה:מכוניות ספורט
קטגוריה:מכוניות קבריולה
קטגוריה:מכוניות עשויות פיברגלס
קטגוריה:מכוניות צרפתיות
קטגוריה:דגמי מכוניות שהושקו ב-1959
סבסי

**סבסי** (נקרא גם Sebeezee, או "Bleezie") הוא האי האינדונזי של מצר סונדה, בין ג'אווה לסומטרה, וחלק ממחוז למפונג. הוא מגיע לגובה של 844 מטר ושוכן על שטח 12 ק"מ מצפון לאיי קרקטואה. זהו האי הקרוב ביותר לקרקוטה, על אותו אזור וגובה כמו שרידי האי רקאטה (אי לא רחוק שהושמד בהתפרצות הר געש). כמו קרקוטה, גם הוא וולקני, אם כי אין התפרצויות מתוארכות (חוץ מדו"ח יחיד של התפרצות בשנת 1680 שכנראה הוא בלבול עם התפרצות קרקוטה משום שדווחו באותה שנה.) בניגוד לקרקוטה, סבסי מיושב.

## היסטוריה
סבסי נהרס במהלך ההתפרצות הוולקנית ב-1883 של קרקוטה. הרשומות הרשמיות מצביעות על כ -3,000 בני אדם שנהרגו, כאשר 1,000 מהם היו "לא תושבים".
טקסט=פסגת סבסי במצר סנדה עם סלעים וולקניים באוקטובר 1883|ממוזער|פסגת סבסי במצר סנדה עם סלעים וולקניים באוקטובר 1883
ב-1890, סבסי הוקמה מחדש. האמונה כי הוא נמצא קרוב יותר לסומטרה, שימשה "אבן דרך" לבניה מחדש. בשנות ה-20 של המאה ה -20 חזרו המתיישבים, והיום סבסי מיושבת לחלוטין, עם שטח קטן לא מיושב וכמה ביצות מנגרובים עדיין טבעיות.

## אקלים
האקלים באי טרופי. הטמפרטורה הממוצעת היא 25 מעלות צלזיוס. החודש החם ביותר הוא מאי עם C° 26, והחודש הקר ביותר הוא אפריל, עם C° 22, כמות המשקעים הממוצע הוא 2,932 מ"מ בשנה. החודש רטוב ביותר הוא ינואר עם 433 מ"מ גשם, והחודש היבש ביותר הוא ספטמבר עם 63 מ"מ גשם.

## לקריאה נוספת
שמקין ופיסקה: קרקטה 1883; ההתפרצות הוולקנית והשפעותיה (1983)

איאן תורנטון: קרקאטו: הרס והרכבה מחדש של המערכת האקולוגית של האי (1996)

## קישורים חיצוניים

## הערות שוליים

קטגוריה:אינדונזיה: איים